בעקבות דמויות המופת

"כל אשר תאמר אליך שרה"

הרב גורן ביקר בהרבה ארצות אוייב. במצריים לפני שהיה לנו הסכם שלום איתם, בירדן לפני שהיה לנו הסכם שלו איתם, עוד מדינות ערביות חשובות.

לא! הוא לא התחפש שלא יכירו אותו. הוא לא התלבש כמו ערבי. הוא קיבל אישורים מראשי הממשלות. בגבול המתינו לו קצינים של צבא האוייב, ולקחו אותו לביקור במדינה שלהם. והחזירו אותו חזרה לגבול ישראל.

הרב גורן היה רב שלא פחד מאף אחד. עשה בדיוק מה שהיה נראה לו נכון לעשות. אמר מה שהוא חשב, בלי לפחד מאף לא אחד (חוץ מהקב"ה כמובן). הוא האמין בפסוק האומר "לא תגורו (תפחדו) מפני איש, כי המשפט לאלוקים הוא".

הייתה אישה אחת בעולם שרק לה הוא הקשיב. רק בקולה הוא שמע. אם היא אמרה לו לעשות משהו – הוא עשה, גם אם חשב אחרת ממנה.

האישה הזאת הייתה אשתו. היא הייתה הבת של "הרב הנזיר". אשה גדולה בפני עצמה. אשת חסד, אשה העוזרת לרבים.

הרב גורן היה נוהג לעשות לפעמים תעניות, לצום ממש כמה ימים.

האנשים בסביבה שלו חששו מהצומות האלו, אך הוא לא הקשיב להם. אבל אם שרה אשתו אמרה לו, מיד אכל!

"